Angrif na Kapitol Stanōw Zjednoczōnych – wydarzynie, kere mioło plac w Waszyngtonie 6 stycznia 2021 roku. 6 stycznia 2021 kole godziny 13:00 czasu lokalnego (19:00 CET) po przemōwiyniu Donalda Trumpa, w czasie kerego ôgłosiōł ôn, iże prezydyncki wotōng we listopadzie 2020 ôstoły sfałszowane i ôn je jejich faktycznym zwyciynzcōm, tulma zaczła maszyrować na stowiynia na terynie Kapitolu Stanōw Zjednoczōnych. Pŏrãdziesiōnt ôsōb wdoło sie we chaja ze policyjōntōma, niyskorzij dalsze grupy przebijoły sie bez policyjne kordōny, aże w kōńcu dotarli do gmachu Kapitolu. W Kapitolu strzaskano szyby, wyważano dźwiyrze, niszczōno sale plynarne a dymolowano biōra. W czasie chaje zginyło 5 ôsōb, mocka ôstało rannych. W cołkim zdarzyniu uczestniczyły dziesiōntka tysiyncy perzōnōw.